《寄赠华阳洞隐者》
元代·刘汶

一日书成四海传，华阳始信有儒仙。神交弘景吹笙夜，心在留侯辟谷年。

重碧拈春瓢贮月，硬黄临帖研分泉。山中物色清无限，便拟凌云到洞天。

作者简介：鄜州人，字师鲁。自胄学以文艺擢高科，由端本堂司经，拜西台监察御史。纠劾不避忤时贵。累官户部尚书。以诗鸣于时。有《师鲁集》。